Pécs-Baranyai Kereskedelmi és Iparkamara

Merre tovább hazai kkv-k? Versenyképesség 2026-ban
2026-05-14 13:00 - 17:30 (Europe/Budapest) | Corso Hotel Pécs 7626 Pécs, Koller u. 8.
A vidéki nagyvárosok gazdasági súlya 2026-ra minden korábbinál meghatározóbbá vált, ezek a települések nem csupán regionális központok, hanem a hazai innováció és a kkv-szektor kitörési pontjai. Ebben a dinamikus környezetben indítja útjára ismét a Portfolio az idei vidéki gazdasági rendezvénysorozatát, melynek első állomása Pécs. A félnapos rendezvény fókuszában kifejezetten a kis- és középvállalkozások állnak, hiszen a 2026-os év kihívásai – a technológiai váltás kényszere és a globális ellátási láncok átrendeződése – nem könnyű feladatok, és sokszor döntéskényszer elé állítja ezt a szegmenst.

A változások sodrában a stabilitás fenntartása mellett a versenyképesség javítása ma már nem csupán opció, hanem a túlélés záloga a kkv-k számára, mérettől és iparágtól függetlenül. A fórum célja, hogy bemutassa a legfrissebb finanszírozási formák, a célzott kkv-pályázatok és az energiahatékonysági beruházások körében elérhető költségoptimalizálási, vállalatfejlesztési lehetőségeket. A „Merre tovább hazai kkv-k? – Versenyképesség 2026-ban” elnevezésű félnapos üzleti fórum a naprakész gazdasági és pénzügyi helyzetkép bemutatásával segíti a helyi döntéshozókat abban, hogy a nehézségek és a bizonytalanságok mellett is megőrizzék profitabilitásukat.

A rendezvényen köszöntőt mond dr. Síkfői Tamás, a Pécs-Baranyai Kereskedelmi és Iparkamara elnöke.
A kerekasztal beszélgetésben részt vesz Herbály István, kamarai alelnök (Contrall Kft.), dr. Szabóné dr. Benyeda Zsófia, a Prophyl Kft. ügyvezető-tulajdonosa, Virányi Zsófia, a Holcim Magyarország Kft. személyzeti vezetője és Inotai István, a Körber Hungária Kft. ügyvezetője.
Kiemelt témák:

Merre tovább magyar gazdaság? Kamatkilátások, inflációs várakozások, beruházási környezet
Hogy alakul a 2026-os év, és mit tartogat a magyar gazdaság a második félévben a kkv-k számára?
Magyar versenyképesség régiós összevetésben, az innovációvezérelt növekedés elemei
Milyen hazai források, hitelprogramok állnak a vállalatok rendelkezésére a válságkezelésben?
A költségoldali versenyhátrány kulcsa: energiaárak és energiabeszerzési feltételek, energiahatékonysági beruházások
Vállalatvezetői kerekasztal: saját tapasztalatok válságkezelésről és versenyképességről

Kiknek javasoljuk?

Mikro-, kis és középvállalkozás tulajdonosok/vezetők, munkatársak
Nagyvállalati döntéshozók, munkatársak
A gazdaság versenyképességének növelésében érdekelt gazdasági szakemberek
Fejlesztési/beruházási projektek vezetői
Önkormányzati vezetők és tisztviselők
Pénzügyi és tanácsadó szektor képviselői

Bővebb információ és regisztráció: LINK

Finanszírozás a gyakorlatban
2025-09-30 09:30 - 12:30
Minden vállalkozás más – és más finanszírozást igényel. Vannak, akik stabil, kiszámítható háttérre vágynak, mások merészen növekednének. A közös nevező: az érthető és elérhető finanszírozási megoldások iránti igény.
A hazai finanszírozási lehetőségeket bemutató országos rendezvénysorozaton egy helyen ismerheti meg a vállalkozásához illő megoldást – legyen szó a Széchenyi Kártya Program támogatott hiteléről, a Demján Sándor Tőkeprogram tőkebefektetéséről, a tőzsdei megjelenésről, a szükséges jogi és szervezeti felkészültségről, vagy épp az indulásban segítő tanácsadási lehetőségekről.
Az esemény középpontjában a gyakorlat áll: valós esettanulmányok, panelbeszélgetések és a legfontosabb kérdésekre adott válaszok hangzanak el közvetlenül a pénzügyi és gazdasági döntéshozóktól. A program zárásaként személyes konzultációra és kapcsolatépítésre is lehetőség nyílik.
Ha szeretné tudni, mikor érdemes hitelben, tőkében vagy kombinált finanszírozásban gondolkodni, és biztos kézzel szeretne dönteni vállalkozása fejlesztéséről jöjjön el a fórumra szeptember 30-án a Corso Hotelbe!
További információ és regisztráció:
bit.ly/4nAkrSc

Legyél látható a digitális térben is! ‒ Minden, amit a díjmentes honlappályázatról és az uniós digitalizációs forrásokról tudni érdemes
2025-04-08 10:00 - 14:00
„Ami nincs az interneten vagy a közösségi médiában, az létezik egyáltalán?”
Az online jelenlét ma már elengedhetetlen az üzleti sikerhez, hiszen a digitális láthatóság közvetlen hatással van a versenyképességre, a bevételnövekedésre és az ügyfélszerzésre. Szakszerű tudással és pénzügyi támogatással hatékonyan építhető fel egy erős webes megjelenés, amely segít kitűnni a piacon. Ehhez nyújt kézzelfogható segítséget a kkv-k számára a Magyar Kereskedelmi és Iparkamara Modern Vállalkozások Program 2.0 projektje, a Nemzetgazdasági Minisztérium, a Neumann János Nonprofit Közhasznú Kft., „Minden vállalkozásnak legyen saját honlapja! programja” és a Pécs-Baranyai Kereskedelmi és Iparkamara közös szakmai eseménye, amelyre tisztelettel meghívjuk Önt!

Helyszín: Corso Hotel Pécs
7626 Pécs, Koller u. 8.
Időpont: 2025. április 8. (kedd), 10:00 – 14:00.
A szakmai fórum kiemelt témái az alábbiak:

az online jelenlét erősítését segítő kormányzati intézkedések
kamarai támogatás a vállalkozások digitalizációs felzárkózásához az MVP 2.0 projekt keretében
a kkv-k online fejlődésének lehetőségei, jó gyakorlatok bemutatása
elérhető finanszírozási formák és digitális eszközök

A rendezvényre a belépés díjmentes, de regisztrációhoz kötött!
Regisztrációs link: https://tinyurl.com/5yu6t6ra
Kérjük, hogy a részvételi szándékát legkésőbb 2025. április 4. (péntek), 14:00-ig jelezze! A helyszín korlátozott befogadóképessége miatt szervezetenként legfeljebb 2 fő részvételét tudjuk biztosítani! A szállodától 5 perc sétatávolságra található a Tudásközpont parkolója ingyenesen rendelkezésre áll, A szálloda melletti Nagy Lajos utcában a parkolás díja kb. 200,- Ft/óra (hétköznapokon 08-17-óráig).
A programokkal kapcsolatos további információk: https://kkvdigital.mkik.hu, https://mkik.hu/, https://palyazat.neum.hu/, https://pbkik.hu/

PROGRAM:

· 09:30 ‒ 10:00
Regisztráció, üdvözlő kávészünet

· 10:00 ‒ 10:10
Teszárik Zoltán, a Pécs-Baranyai Kereskedelmi és Iparkamara Információtechnológiai Bizottságának tagja, az Anderson Group Hungary Kft. ügyvezetőjének köszöntő beszéde

· 10:10 ‒ 10:25
„Minden vállalkozásnak legyen saját honlapja!” – Dr. Kelemen Csaba, a Nemzetgazdasági Minisztérium főosztályvezetőjének nyitóelőadása

· 10:25 – 10:40
DIMOP_PLUSZ Irányító Hatóság előadása a jelenleg elérhető európai uniós pályázati konstrukciókról

· 10:40 – 11:00
„Hogyan támogatjuk a vállalkozások digitális jelenlétét?” – Czimbalmos Levente, az MKIK Digitalizációs Kollégiumának titkára, és az MVP 2.0 projekt módszertani vezetőjének előadása

· 11:00 – 11:15
Ügyféligényre szabott digitális megoldások: vállalkozások előnyben – a Magyar Telekom Nyrt. előadása

· 11:15 ‒ 11:30
Kávészünet

· 11:30 ‒ 11:45
Wágner György Tamás, a Gyapinet Bt. ügyvezetőjének előadása

· 11:55 – 12:10
Késmárki Gergely, a BlueBax Solutions Kft. ügyvezetőjének előadása

· 12:10 – 13:00
Kerekasztal-beszélgetés: „A vállalkozások online megjelenésének és digitalizációjának fejlesztési lehetősége” témában kormányzati, kamarai és szolgáltatói résztvevőkkel (Dr. Kelemen Csaba főosztályvezető, NGM; Czimbalmos Levente titkár, MKIK Digitalizációs Kollégium, projekt módszertani vezető, MVP 2.0; a Magyar Telekom Nyrt., Wágner György Tamás, a Gyapinet Bt., Késmárki Gergely, a BlueBax Solutions Kft.)

· 13:00 ‒ 13:15
Kérdések–válaszok

· 13:15 ‒ 14:00
Szendvicsebéd

· 14:00 ‒
Rendezvény vége

A programváltozás jogát fenntartjuk!

MEGHÍVÓ
